**HYSBYSIAD CYHOEDDUS**

**DEDDF RHEOLEIDDIO TRAFFIG FFYRDD 1984**

**ADRAN 16A (DEDDF DIGWYDDIADAU ARBENNIG 1994)**

**SADWRN BARLYS, ABERTEIFI 2025**

HYSBYSIR drwy hyn fod Cyngor Sir Ceredigion yn cynnig gwneud y Gorchymyn uchod. Pwrpas y Gorchymyn fydd cau'r rhannau o’r ffordd a adwaenir fel Ffordd y Gogledd, Pendre, Heol y Baddondy, y Stryd Fawr, Stryd y Bont, Feidrfair, Stryd William, Stryd y Priordy, Stryd Morgan, *Carrier's Lane*, Y Strand a Stryd y Castell, Aberteifi yn Sir Ceredigion rhwng 13:30 a 17:30 ddydd Sadwrn 26 Ebrill 2025 mewn cysylltiad â’r digwyddiad uchod. Wrth gau’r ffyrdd hyn, bydd y ffyrdd canlynol hefyd ar gau: Maes Henffordd, Rhos y Dre, Maes yr Haf, Gerddi Napier, Stryd Napier, Rhes Williams, Pont y Cleifion, Sgwâr Finch, Rhes Gloster, Stryd y Cei, Lôn y Farchnad, Stryd y Santes Fair, Pwllhai, Mwldan Isaf, Mwldan Ganol, Lôn Eben, Rhes y Frenhines a Rhes y Coleg.

Bydd y Gorchymyn yn cynnwys eithriadau a fydd yn caniatáu mynediad i Ambiwlansys a cherbydau a ddefnyddir gan Feddygon, yr Heddlu, y Gwasanaeth Tân a’r Ymgymerwyr Statudol ar draws y rhannau o’r ffordd a nodir os bydd argyfwng yn codi. Bydd yr eithriadau i’r Gorchymyn hwn yn cael eu hymestyn i bob cerbyd sy'n cymryd rhan yn yr orymdaith.

## Y Ffordd Arall

Y ffordd arall ar gyfer traffig sy’n teithio i gyfeiriad y gogledd o bwynt i’r gorllewin o’r ffyrdd a gaewyd, yn Heol y Baddondy, fydd teithio ar hyd Rhodfa’r Felin i’r gyffordd â Ffordd Gwbert (B4548). Trowch i’r dde i Ffordd Gwbert (B4548) gan deithio i’r gyffordd â Ffordd Aberystwyth (B4548) hyd y pwynt i’r gogledd o’r ffyrdd a gaewyd; ac i’r gwrthwyneb. Mae’r ffordd arall oddeutu 0.95 milltir.

Y ffordd arall ar gyfer traffig sy’n teithio i gyfeiriad y gogledd o bwynt i’r de o’r ffyrdd a gaewyd, yn Stryd y Castell, fydd teithio ar hyd Stryd y Castell, gan barhau i’r B4546 ac i gylchfan Ridgeway. Cymerwch y troad cyntaf oddi ar y gylchfan i gefnffordd yr A487 gan barhau i’r gylchfan nesaf. Cymerwch yr ail droad oddi ar y gylchfan gan barhau i gefnffordd yr A487. Teithiwch ar yr A487 i’r gyffordd â Ffordd Aberystwyth (B4548). Trowch i’r chwith i Ffordd Aberystwyth (B4548) gan deithio i’r gyffordd â Ffordd Gwbert (B4548) hyd y pwynt i’r gogledd o’r ffyrdd a gaewyd; ac i’r gwrthwyneb. Mae’r ffordd arall oddeutu 1.85 milltir.

Y ffordd arall ar gyfer traffig sy’n teithio i gyfeiriad y gogledd a’r de o bwynt i’r gorllewin o’r ffyrdd a gaewyd, ym Mhont y Cleifion, fydd teithio ar hyd Pont y Cleifion i’r gylchfan â chefnffordd yr A487. Os ydych yn teithio i gyfeiriad y gogledd, cymerwch y troad cyntaf oddi ar y gylchfan i gefnffordd yr A487 a dilynwch y ffordd arall a nodir uchod. Os ydych yn teithio i gyfeiriad y de, cymerwch y trydydd troad oddi ar y gylchfan i gefnffordd yr A487 a dilynwch y ffordd arall a nodir uchod.

Cedwir mynediad i gerddwyr ar bob adeg.

Dyddiedig 10 Ebrill 2025

Elin Prysor: Swyddog Arweiniol Corfforaethol, Gwasanaethau Cyfreithiol a Llywodraethu, Penmorfa, Aberaeron